cyanic-selkie/wikianc huggingface dataset:
არმაზული დამწერლობა
წარწერები
არმაზულს მიაკუთვნებენ აგრეთვე ირანში, მაზანდარანში ნაპოვნი პინაკების არამეულ წარწერებსაც, რომლებიც შედარებით გვიანდელია და VIII-IX საუკუნუნეებით თარიღდება; ამიტომ მათ „გვიანარმაზულის“ სახელწოდებით მოიხსენიებენ.
მოხაზულობები
ქვემოთ მოყვანილ ცხრილში მოცემულია არმაზული დამწერლობის ასოთა მოხაზულობანი. ფორმები აღებულია არმაზი და ბორის წარწერებიდან და ნაჩვენებია ცალ-ცალკე. ნაჩვენებია აგრეთვე ერთი და იმავე ასოს რამდენიმე ერთმანეთისაგან მცირედ განსხვავებული მოხაზულობა. შესადარებლად, მეოთხე სვეტში მოცემულია აგრეთვე არამეული ანბანიც, რომელიც საფუძვლად დაედო არმაზულს.
სქოლიო
კატეგორია:არამეული დამწერლობები
თმოგვის ციხე
თმოგვის ციხე — ისტორიული ციხე-ქალაქი საქართველოში, ჯავახეთში, მდ. მტკვრის მარცხენა ნაპირზე (ახლანდელი ასპინძის მუნიციპალიტეტი, სოფელი თმოგვი). 2006 წლის 7 ნოემბერს, საქართველოს პრეზიდენტის ბრძანებულების თანახმად მიენიჭა ეროვნული მნიშვნელობის კულტურის უძრავი ძეგლის კატეგორია.
ისტორია
წყაროებში პირველად იხსენიება X საუკუნეში. კონტროლს უწევდა გზას, რომელიც წინა აზიიდან მტკვრის ხეობით საქართველოში შემოდიოდა. თმოგვის ციხის დაწინაურება უნდა დაწყებულიყო IX-X საუკუნეებში, ქ. წუნდის დაკნინების შემდეგ. X საუკუნეში არაბებმა სცადეს მისი აღება, მაგრამ უშედეგოდ. XI საუკუნის ქართველი ისტორიკოსი მოგვითხრობს, რომ 914 წელს არაბთა სარდალმა აბულ-კასიმმა აღმოსავლეთ საქართველო და სამცხეთ ჯავახეთი მოაოხრა. თმოგვსაც დაეცა. X საუკუნის პირველ ნახევარში თმოგვი და ჯავახეთის დიდი ნაწილი აშოტ კურაპალატის ვაჟის ადარნასეს შთამომავალთა მფლობელობაში უნდა ყოფილიყო. X საუკუნის ბოლოს კი ჯერ აფხაზთა მეფეების ხელშია, შემდეგ სამეფო ციხეა და თვით ჯავახეთის გამგებელი ერისთავიც გაერთიანებული საქართველოს მეფის ბაგრატ III-ის ხელქვეითია. 1011-1012 წლებში, საქართველოს გაერთიანებისათვის ბრძოლაში თმოგვი გვხვდება, როდესაც ბაგრატ მეფემ კლარჯეთის მეფენი სუმბატ და გურგენი
პირველი თმოგველი ფარსმანია. 1044-1045 წლებში, კლდეკარის ერისთავთ-ერისთავის ლიპარიტის განდგომისას, იგი მასთან ერთად იყო მეფე ბაგრატ IV-ის წინააღმდეგ და მასთან ერთად დამარცხდა. მეფე და ერისთავები შერიგდნენ. ფარსმან თმოგველი ერისთავთ-ერისთავია. იგი ახალქალაქსაც ფლობდა.
1065 წელს თურქ სელჩუკების შემოსევის დროს ახალქალაქის ბრძოლაში ფარსმან თმოგველი გმირულად იბრძოდა მეფისა და მამულისათვის, რის გამოც მოხსენიებული იყო ათონის ივერთა მონასტრის აღაპში:
1073 წლიდან მეფე გიორგი II-მ თმოგვი უბოძა ურჩ ფეოდალს ნიანია ქუაბულისძე, რომლის ოჯახეულობა 1089 წელს მომხდარ მიწისძვრას შეეწირა.
1177 წლის შემდეგ გიორგი III-მ თმოგვი უბოძა მის მიერ მსახურთუხუცესად აღზევებულ აფრიდონს. თამარის ტახტზე ასვლის შემდეგ, დაახლოებით 1186-1187 წლებში სხვა აღზევებულ უგვარო პირებთან ერთა "მოიშალა და დაიმხო". თმოგვის ახალი პატრონი უკვე საქართველოს ლაშქრის სარდალი ამირსპასალარი გამრეკელი-თორელია და ამ დროს მისი მნიშვნელობაც ერთიორად ამაღლდა.
1191 წელს გამრეკელის გარდაცვალების შემდეგ გადაეცა მხარგრძელების ერთ შტოს.
1204 წელს ვანის ქვაბები გახდა თმოგველების საგვარეულო საძვალე. 1265-1283 წლებში თმოგველი ერისთავთ ერისთავი სმ~ჩმი მონასტერს უშენებს კარიბჭეს და სამრეკლოს. ტაძრის მახლობლად კი ააგო ეკვდერი და ჩუქურთმაში სამშენებლო წარწერაც ჩააყოლა.
1283 წელს კვლავ განმეორდა მიწისძვრა.
ამ დროს დაინგრა თმოგვიც და ვანის ქვაბებიც. მიუხედავად მიწისძვრისა თმოგველები ჯერ კიდევ ჩანდნენ თმოგვში XIV საუკუნეში. მაგრამ სხვადასხვა მიზეზეზბის გამო ის მიტოვებულ იქნა თმოგველების მიერ.
1350 წლის თმოგვის ციხის ზღუდის საამშენებლო წარწერა გვამცნობს:
მურვან კვითხის ძის შთამომავლები ვანის ქვაბის ტიპიკონის 1393 წლების მინაწერებში არიან დასახელებულნი.
XVI საუკუნეში თმოგვი ათაბაგ ივანეს ხელშია, შემდგომ კი ხან რჩეულაშვილებს ხან ამატაკიშვილებს უკავიათ.
1576-1578 წლებში შალიკაშვილის ხელმძღვანელობით მესხხეთის აზნაურთა ბრძოლა ათაბაგის წინააღმდეგ თმოგვის მიდამოებში სასტიკი ბრძოლით აღინიშნა. თმოგვი ძირითადად დასაყრდენი იყო შალიკაშვილისა. სხვა ციხეებთან და ქვაბებთან ერთად, მანუჩარ ათაბაგმა თმოგვის ქალაქი დაარბია და ციხე თვით დაიჭირა. 1578 წელს ოსმალები შემოვიდნენ სამცხეში და თმოგვი მანუჩარ ათაბაგმა ლალა-ფაშას გადასცა, ამის შემდეგ იგი თავისი მიმდებარე ტერიტორიით ოსმალეთის პოლიტიკური-ადმინისტრაციული ერთეულში – ახალქალაქის ლივაში შედიოდა. რუსეთ-ოსმალეთის 1828-1829 წლების ომის შემდეგ ადრიანოპოლის საზავო ხელშეკრელების (1829) თანახმად ოსმალეთმა საქართველოს სხვა ტერიტორიასთან ერთად თმოგვის ციხეც დათმო.
XVIII საუკუნეში თმოგვში მოსახლეობა შემცირდა. მისი ძველი დიდება დაეცა და ვახუშტის ცნობით "თმოგვი იყო ქალაქი, არამედ აწ არს დაბაო".
არქიტექტურა
თმოგვის ციხე აგებულია მაღალ კლდოვან მთაზე. რელიეფის თავისებურების გამო მისი ზღუდები სხვადასხვა სიმაღლეზეა ამოყვანილი. შედარებით უკეთ არის შემონახული ციხის დასავლეთი ნაწილი. აქ იგი კლდის დამრეც ფერდობზე სამ საფეხურად არის ამოშენებული კედელ-ბურჯებით. სამხრეთ-აღმოსავლეთით კედელი ებჯინებოდა ქვაბს, რომელიც კლდეში გაყვანილი საიდუმლო გვირაბით უკავშირდებოდა ზემოთ ციტადელს და ქვემოთ მდ. მტკვარს. ციხის შუაგულში მცირე ფართობი მთლიანად ნაგებობებს ეჭირა. ბაზალტის ცოკოლზე აღმართული, გათლილი ტუფის კვადრებით ნაშენი, ორფერდა სახურავით გადახურული სწორკუთხა ნაგებობა, როგორც ჩანს, ეკლესია იყო. თმოგვის ციხის მნიშვნებლობაში ორი ძირითადი ფენა გაირჩევა. უძველესი ფენა ნაშენია ტუფის გათლილი კვადრების თანაბარი რიგებით. უხეშად დამუშავებული ნატეხი ქვით ნაგები კედელი კი, გვიანდელი აღდგენა-რეკონსტრუქციის ხანას მიეკუთვნება. ციხის კედლებს გარეთ, დასავლეთით ხევში, კლდის მასივში გამოკვეთილი წმ. ეფრემის ეკლესია, კლდეშივე გამოკვეთილი კანკელით, მეორე, გუმბათოვანი ეკლესიის ნანგრევებში შემორჩენილია XIII საუკუნის კედლის მხატვრობის ფრაგმენტები. მტკვრის ორივე ნაპირზე ნასოფლარები და სასახლეთა ნანგრევებია. მარცხენა ნაპირის სასახლის ნანგრევები მშენებლობის უძველეს ფენას მიეკუთვნება, მარჯვენა ნაპირისა კი – გვიანდელს და XIV საუკუნის შუა წლებით თარიღდება, სადაც შესაძლებელია აბანოსა და სამი სხვა ნაგებობის გარჩევა. აბანო, რომელიც ქართული აგურითა და ქვითაა ნაშენი, სამ სათავსოს მოიცავს. კამარები ჩამონგრეულია, თუმცა კუთხის ტრომპების თავისებურება შესამჩნევია. სასახლის მახლობლად ორი გზაა: წუნდიდან მომავალი ბილიკი სასახლის აღმოსავლეთით გადის და ვანისქავაბებ ვარძიისკენ მიემართებოდა. მეორე კი ისტორიული გზაა ტრანსპორტისათვის. ეს გზა სოფ. მარგატასტანთან იწყება, სასახლესთან გაივლის, შემდეგ საცალფეხო ბილიკით ხეობაში ეშვება და ხიდს უკავშირდება. მდ. მტკვარზე შემორჩენილია ხიდის ბურჯების ნაშთი. ერთი ხიდი სასახლეებს აკავშირებს, მეორე კი ტრანსპორტისათვის ყოფილა განკუთვნილი. ციხე-ქალაქი რამდენიმეჯერ დაანგრია ძლიერმა მიწისძვრამ (1089, 1283, 1319 და სხვა).
სქოლიო
კატეგორია:ასპინძის მუნიციპალიტეტის ციხესიმაგრეები კატეგორია:ეროვნული მნიშვნელობის კატეგორიის კულტურის უძრავი ძეგლები
ჯონი მერსერი
ჯონი ჰერნდონ მერსერი (John Herndon Mercer; დ. 18 ნოემბერი, 1909, ჯორჯია, აშშ — გ. 25 ივნისი, 1976, ჰოლივუდი, კალიფორნია, აშშ) — ამერიკელი მომღერალი, კომპოზიტორი და ლირიკოსი. მან 1930-1950-იან წლებში ათას ხუთასზე მეტი სიმღერისთვის დაწრა ტექსტი, როგორც კინოფილმებისთვის, ისე წარმოდგენებისთვის ბროდვეიზე, რომელთა ნაწილი მსოფლიო ჰიტი გახდა. მერსერი ოთხჯერ გახდა ამერიკის კინოაკადემიის ლაურეატი ცხრამეტი ნომინაციიდან. მერსერი არის Capitol Records-ის თანადამაარსებელი.
სქოლიო
კატეგორია:ამერიკელი პიანისტები კატეგორია:ამერიკელი კომპოზიტორები კატეგორია:ჯაზის შემსრულებლები კატეგორია:დაბადებული 18 ნოემბერი კატეგორია:დაბადებული 1909 კატეგორია:გარდაცვლილი 25 ივნისი კატეგორია:გარდაცვლილი 1976
როიალ ოუკი (მეტროსადგური)
სქოლიო
კატეგორია:ჰამერსმით-ენდ-სიტის ხაზის სადგურები
ალკალოიდები
right|thumb|ეფედრინის მოლეკულის გრაფიკული ფორმულა right|thumb|კოფეინის მოლეკულის გრაფიკული ფორმულა ალკალოიდები (alcali < al-qilj „ტუტე“ და εἶδοςs „სახე“ — ტუტისებრი) — ფიზიოლოგიურად აქტიური, ფუძე თვისებების მქონე, ძირითადად მცენარეული წარმოშობის აზოტშემცველი ორგანული ნაერთები.
ისტორია
მცენარეებში ალკალოიდების აღმოჩენას დიდი მნიშვნელობა ჰქონდა, რადგან ჯერ კიდევ XIX საუკუნის დასაწყისში ფიქრობდნენ, რომ მცენარეული ნივთიერებები, ცხოველური წარმოშობის ნივთიერებებისგან განსხვავებით, არ შეიცავდა აზოტს. 1803 წელს კრისტალურ ნივთიერებათა ნარევის სახით აღმოაჩინეს ოპიუმის ალკალოიდები, რომლიდანაც 1806 წელს გერმანელმა მეცნიერმა სერტიურნერმა პირველად გამოყო სუფთა ალკალოიდი მორფინი. XIX საუკუნეშივე მიიღეს სტრიქნინი, ბრუცინი, ქინაქინი, კოფეინი, ნიკოტინი, კოკაინი, ეფედრინი, ანაბაზინი და სხვ.
კლასიფიკაცია და წარმოშობა
ამჟამად ცნობილია ათასზე მეტი ბუნებრივი თუ სინთეზური ალკალოიდი. ალკალოიდების უმრავლესობა უფერო, კრისტალური, აზოტშემცველი ჰეტეროციკლური ნაერთია. უმარტივესი ალკალოიდი ნახშირბადის ათამდე ატომს შეიცავს, ყველაზე რთული_50-ზე მეტს. მჟავებთან ისინი კრისტალურ მარილებს წარმოქმნიან; ალკალოიდების აგებულების სხვადასხვაობის გამო მათი კლასიფიკაცია გაძნელებულია. კლასიფიკაციის ძირითად ნიშნად მიღებულია ალკალოიდის მოლეკულის აზოტშემცველი ნაწილის (პიროლიდინის, პირიდინის, ქინოლინის, ინდოლის და სხვ. წარმოებულები) აგებულება. ალკალოიდებით განსაკუთრებით მდიდარია: ქენდირისებრნი, ყაყაჩოსებრნი, პარკოსნები, ბაიასებრნი და ძაღლყურძენასებრნი. ერთლებნიან და წიწვოვან მცენარეებში კი ალკალოიდები იშვიათად გვხვდება. მცენარე ჩვეულებრივ რამდენიმე (15-20-მდე) ალკალოიდს შეიცავს და ეს რაოდენობა იმისდა მიხედვით იცვლება, თუ როგორია ნიადაგის ხასიათი, როგორ არის იგი დამუშავებული აგროტექნიკურად, ზღვის დონიდან რა სიმაღლეზე იზრდება მცენარე, როგორია დღის ხანგრძლივობა, მზის რადიაციის ინტენსივობა, წყლის რეჟიმი და სხვ.; ალკალოიდების წარმოქმნის მექანიზმი დღეს გარკვეულად უნდა ჩაითვალოს. ისინი ამინომჟავებისა და ნახშირწყლების გარდაქმნის პროდუქტებისგან წარმოიქმნება.
თვისებები და გამოყენება
ბევრი ალკალოიდი, მაგ. კოფეინი, თეობრომინი, ეფედრინი და სხვ. სინთეზურად მიიღება. ზოგ შემთხვევაში ბუნებრივ ალკალოიდებს უფრო ეფექტურ სამკურნალო საშუალებად გარდაქმნიან. მრეწველობაში სინთეზურად მიიღება ალკალოიდების მსგავსი აგებულების სამკურნალო საშუალებები — ნოვოკაინი (კოკაინის ნაცვლად), აკრიქინი (ქინაქინის ნაცვლად) და სხვ.; ალკალოიდების უმრავლესობა ძვირფასი სამკურნალო პრეპარატია, ბევრი მათგანი ძლიერ შხამიანია. ისინი ორგანიზმზე სხვადასხვაგვარად მოქმედებენ. მაგ., ნიკოტინი თამბაქოში შხამია, დაჟანგვით კი ორგანიზმისთვის მეტად საჭირო ნიკოტინის მჟავას იძლევა. სტრიქნინი და კოფეინი აღაგზნებს ცენტრალურ ნერვულ სისტემას, მორფინი და სკოპოლამინი კი ადუნებს. პილოკარპინი აძლიერებს ჯირკვლების სეკრეციას, ატროპინი და სკოპოლამინი, პირიქით, ასუსტებს. ქინაქინი მალარიის პლაზმოდიუმებს სპობს; აპომორფინი პირღებინებას იწვევს, ადრენალინი ზრდის სისხლის წნევას, კოკაინი ამცირებს პერიფერიული ნერვების მგრძნობელობას და სხვ.
მედიცინაში იხმარება როგორც სუფთა ალკალოიდები (კოდეინი), ისე მათი მარილები (ქინაქინქლორიდი) და წარმოებულები (აპომორფინი).
ლიტერატურა
კატეგორია:ორგანული ქიმია კატეგორია:ორგანული ნაერთები
არმაზციხე
thumb|ექვს–აფსიდიანი წარმართული ტაძრის ნაშთი, არმაზციხე არმაზციხე, ბაგინეთი, ქართლი — სრულიად ქართლის პირველი დედაქალაქი, ძველი მცხეთის შიდაციხე მტკვრის მარჯვენა ნაპირას, ქალაქის სამხრეთ ნაწილში. მოხერხებული ადგილმდებარეობის გამო ბატონობდა მცხეთისაკენ მიმავალ გზებზე. ლეონტი მროველი ციხე-ქალაქის პირველ აღმშენებლად ქართლოსს - ქართველთა ნათესავთმთავარს ასახელებს: - „ესე ქართლოს მოვიდა პირველად ადგილსა მას, სადა შეერთჳს არაგჳ მტკუარსა, და განვიდა მთასა მას ზედა... და პირველად შექმნა სიმაგრენი მას ზედა, და იშენა მუნ-ზედა სახლი, და უწოდა მთასა მას სახელი თავისი თჳსა ქართლი“.
სახელწოდება „არმაზციხე“ (ბერძნულ-რომაული წყაროებით: ჰარმოზიკე, ჰარმაკტიკა, ჰერმასტუს და ა. შ.) ქართლის უზენაეს წარმართულ ღვთაებას არმაზს უკავშირდება.
გათხრები წარმოებს 1943 წლიდან. აღმოჩნდა სამი მკაფიოდ განსხვავებული კულტურის ფენა: ქვედა (არმაზციხე I) უძველესი ქალაქისა და განეკუთვნება ძვ. წ. IV-III საუკუნეებს: შუა (არმაზციხე II) - ძვ. წ. III-I სს.; ზედა (არმაზციხე III) - I და მომდევნო საუკუნეებს (მცხეთის დედაქალაქობის ხანის დასასრულამდე). გამოვლინდა მშენებლობის ორი ძირითადი საფეხური. პირველი: უმთავრესი სამშენებლო მასალ ქვათლილი და ალიზაგურია; ალიზ-აგურის კედლები ქვათლილთა საძირკვლებზეა ამოყვანილი; თვით ქვათლილები ჩასმულია კლდეში ამოკვეთილ ბუდეებში და ერთიმეორესთან ე. წ. უწყვეტითაა გადაბმული; წყობა უდუღაბოა (ძვ. წ. IV - III სს.); მეორე: მშენებლობაში გამოყენებულია დუღაბი (ძვ. წ. III საუკუნიდან).
არმაზციხეში აღმოჩენილია გალავნის ნანგრევები, კოშკები, ბურჯები, სამეფო რეზიდენციის ნაგებობანი (სვეტებიანი დარბაზი, აბანო, ღია და დახურული წყალსადენი), სამეფო აკლდამის, მავზოლეუმის ნანგრევები, დიდი რაოდენობით ოქრო-ვერცხლის ნივთები მეფის ასულის სამარხ-სარკოფაგში (ახ. წ. II ს.). მნიშვნელოვანი საქალაქო და სამეფო ნაგებობანი გადახურული ყოფილა მცხეთური ბრტყელი გვერდებაკეცილი და ღარისებრი კრამიტით.
არმაზციხის, როგორც პოლიტიკური და სტრატეგიული ცენტრის, მნიშვნელობა დაეცა თბილისის დედაქალაქად გახდომის შემდეგ, სტეფანოზ I (მთავრის) დროიდან „მცხეთას მოაკლდებოდა და თბილისი განძლიერდებოდა, არმაზი აღოჴრდებოდა და კალა აშენდებოდა“ 736-738 წლებში არმაზციხე მოაოხრეს არაბებმა.
2011 წლის 21 ოქტომბერს არმაზში ქართველმა არქეოლოგებმა ოქროს, ვერცხლისა და ბრინჯაოს უნიკალურ ხელნაკეთი ნაკეთობები აღმოაჩინეს.
არმაზი დიდი ხანი იყო მეფეთა რეზიდენცია, მაგრამ VII საუკუნეში მურვან ყრუს შემოსევის დროს დიდი ზიანი მიადგა, ხოლო შემდგომი მონღოლების და თურქების შემოსევების შემდეგ აღარც აღდგენილა.
არსებული წარწერები
მონგოლთა შემოსევების შემდგომ წარმართული ქალაქის ადგილას აუშენებიათ მონასტერი. XIX საუკუნის ბოლოსათვის აქ არსებობდა სამი ეკლესია, რომელთაც გარს ნანგრევები ერტყა. ერთ-ერთი ეკლესიის თავზე იდვა ქვის დიდი ლოდი წარწერით:
Leptogenys diatra
Leptogenys diatra — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Leptogenys-ს გვარიდან. მიეკუთვნება Ponerinae-ს ქვეოჯახს. .
სქოლიო
კატეგორია:ჭიანჭველები
მსოფლიოს უდიდესი ტბების სია
მსოფლიოს ბუნებრივი ტბები ფართობის მიხედვით
კატეგორია:ტბები
ფასნია
ფასნია (Fasnia) — მუნიციპალიტეტი ესპანეთში, შედის კანარის კუნძულების ავტონომიური გაერთიანების სანტა-კრუს-დე-ტენერიფეს პროვინციის შემადგენლობაში. მდებარეობს კუნძულ ტენერიფეზე. ფართობი — 45,11 კმ². მოსახლეობა — 2849 კაცი (2022 წ.).
სქოლიო
კატეგორია:სანტა-კრუს-დე-ტენერიფეს მუნიციპალიტეტები
სურინამის პრეზიდენტი
სურინამის რესპუბლიკის პრეზიდენტი (President van de Republiek Suriname) — სურინამის სახელმწიფოსა და მთავრობის მეთაური. შეიარაღებული ძალების მთავარსარდალი. ირჩევს პარლამენტი 5 წლის ვადით.
სქოლიო
კატეგორია:სურინამი კატეგორია:სამხრეთ ამერიკის ქვეყნების პრეზიდენტები *
ავსტრალიის დროშა
thumb|200პქ|ავსტრალიის დროშა ავსტრალიის დროშა — ავსტრალიის ერთ-ერთი ეროვნული სიმბოლო. მისი თავდაპირველი დიზაინი შეირჩა 1901 წელს და პირველად აფრიალდა მელბურნში ამავე წლის 3 სექტემბერს. 1902 წელს, მეფე ედუარდ VII-მ მოიწონა თავდაპირველისაგან უმნიშვნელოდ განსხვავებული დიზაინის დროშა. შემდეგი რამდენიმე წლის განმავლობაში, დროშის ზუსტი დეტალები შეიცვალა რამდენიმეჯერ, როგორც განზრახულად, ასევე უწესრიგობის შედეგად. დღევანდელი დეტალები ოფიციალურად მთავრობის ბიულეტინში გამოქვეყნდა 1934 წელს და 1954 წელს, პარლამენტის სტატუტის მიერ დროშა მიჩნეულ იქნა როგორც „ავსტრალიის ეროვნული დროშა“.
დროშის ლურჯ ფონზე გამოსახულია გაერთიანებული სამეფოს დროშა (ზედა მარცხენა კუთხეში), მის ქვეშ კი ფართო შვიდქიმიანი ვარსკვლავი, როგორც ბრიტანეთის თანამეგობრობის სიმბოლო. მარჯვენა მხარეს განლაგებული ხუთი ვარსკვლავი, რომელთაგან ერთი პატარაა ხუთქიმიანი, დანარჩენი ოთხი კი შედარებით დიდი, შვიდქიმიანი, განასახიერებს თანავარსკვლავედ სამხრეთის ჯვარს.
თაგვიკუდა
თაგვიკუდა (Myosurus) — ერთწლოვან ბალახოვან მცენარეთა გვარი ბაიასებრთა ოჯახისა. აქვთ ფესვთანურ როზეტად შეკრებილი ვიწროხაზური ფოთლები და წვრილი, ორსქესიანი მარტოული ყვავილები. გვიგვინის ფურცლები გადაქცეულია სანექტრეებად. ნაყოფი მრავალკაკლუჭაა; განლაგებულია წაგრძელებულ ყვავილსაჯდომზე.
გვარი მოიცავს 6 (სხვა მონაცემებით 15 სახეობას), რომლებიც გავრცელებულია ზომიერ სარტყელში. საქართველოში გვხვდება 1 სახეობა — Myosurus minimus; იზრდება ნესტიან მდელოებზე და მდინარეებში ნაპირებზე, სარევლად — ნათესებსა და გზისპირებზე.
ლიტერატურა
კატეგორია:ბაიასებრნი
ნერეუ რამოსი
ნერეუ რამოსი (Nereu de Oliveira Ramos; დ. 3 სექტემბერი, 1888, ლაჟისი, სანტა-კატარინა — გ. 16 ივნისი, 1958, სან-ჟოზე-დუს-პინიაისი, პარანა) — ბრაზილიელი პოლიტიკური მოღვაწე. ბრაზილიის პრეზიდენტი  1955–1956 და ვიცე-პრეზიდენტი 1947–1951  წლებში  პრეზიდენტის თანამდებობა დაიკავა  1954 წელს ვარგასის თვითმკვლელობის შემდეგ წარმოქმნილი პოლიტიკური კრიზისის დროს.
რესურსები ინტერნეტში
კატეგორია:ბრაზილიის პრეზიდენტები კატეგორია:დაბადებული 3 სექტემბერი კატეგორია:დაბადებული 1888 კატეგორია:გარდაცვლილი 16 ივნისი კატეგორია:გარდაცვლილი 1958
Leptogenys diminuta
Leptogenys diminuta — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Leptogenys-ს გვარიდან. მიეკუთვნება Ponerinae-ს ქვეოჯახს. .
სქოლიო
კატეგორია:ჭიანჭველები
ჯირქურდი
ჯირქურდი (Cırqurd) — სოფელი აზერბაიჯანში, გოქჩაის რაიონში.
რესურსები ინტერნეტში
კატეგორია:გოქჩაის რაიონის სოფლები
არმოქვის კონსტრუქციები
არმოქვის კონსტრუქციები, შენობათა და ნაგებობათა ნაწილები (კედლები, სვეტები, შუაკედლისები, გადახურვები, ზღუდარები და სხვა), აგებული ქვის არმირებული წყობით. არმოქვის კონსტრუქციებში მიღებულია არმირების შემდეგი სახეობები: განივი (ბადური) - წყობის ჰორიზონტულ ნაკერებში დაატანენ ფოლადის ბადეებს (კუმშვისას წყობის ზიდვის უნარის გასაძლიერებლად); გრძივი - არმატურას წყობის შიგნით ალაგენემ (ძირითადად გამჭიმი ძალვების თავის თავზე მისაღებად); არის მესამე სახის არმირებიც - წყობას განამტკიცებენ რკინაბეტონის ელემენტებით (კომპლექსური კონსტრუქციები) ან ჩასვამენ რკინაბეტონის ან ფოლადის კუთხეებისაგან შეკრულ გარსაკრებში.
ლიტერატურა
კატეგორია:არქიტექტურა
კალობანის ეკლესია
კალობანის ეკლესია — ეკლესია კასპის მუნიციპალიტეტის სოფელ ზემო ხანდაკის სამხრეთ-აღმოსავლეთით ორ კილომეტრზე, მთის ბორცვზე. თარიღდება XVII-XVIII საუკუნეებით.
ეკლესია დარბაზულია (8,2 X 7,4 მ), ნაგებია ტუფით, ქვიშაქვითა და აგურით. ეკლესია დაზიანებულია, მთლიანად შემორჩენილია მხოლოდ აღმოსავლეთის ფასადი, რომელსაც ნათლად ეტყობა გადაკეთების კვალი. სატრიუმფო თაღთან შემორჩენილია ცილინდრული კამარის ფრაგმენტები. შეკეთების დროინდელია ფრონტონს შუა ნაწილში აგურის წყობით გამოყვანილი თანაბარმკლავებიანი ჯვარი. ფასადებს აგურის თაროსებრი ლავგარდანი შემოუყვება. XIX საუკუნეში ეკლესიისათვის ჩრდილოეთიდან მიუშენებიათ პატარა სათავსი, რომელშიც შესვლა ეკლესიის ჩრდილოეთ კედელში გაჭრილი კარით შეიძლება.
ლიტერატურა
კატეგორია:კასპის მუნიციპალიტეტის ტაძრები
თოვლმავალი
thumb თოვლმავალი — მექანიკური სატრანსპორტო საშუალება, რომელიც განკუთვნილია თოვლზე სასიარულოდ. თოვლმავალს არ სჭირდება სპეციალური გზა ან ბილიკი. არსებობს თოვლმავლის სხვადასხვა სახეობები, რომლებიც განკუთვნილია, როგორც ღრმა თოვლში, ასევე ტყეებში სასიარულოდ. თუმცა ძირითადად თოვლმავალს იყენებენ ღია ადგილებში, მათ შორის გაყინულ ტბებზე სასიარულოდ. როგორც წესი, თოვლმავალზე ორი ადამიანი ეტევა.
თოვლმავლით სიარული შეიძლება აღმოჩნდეს ძალიან საშიში და ტრავმატული, თუ არ იქნება გათვალისწინებული შესაძლო საფრთხეები და უყურადღებოდ დარჩება ტექნიკური უსაფრთხოება.
რესურსები ინტერნეტში
*
უნიონი (მევენახე-მეღვინეთა გაერთიანება)
მევენახე-მეღვინეთა გაერთიანება „უნიონი“ (1908-1941) — მევენახე-მეღვინეთა გაერთიანება, რომელსაც ეკუთვნოდა ღვინისა და სპირტიანი სასმელების ქარხანა, რომელიც 1908 წელს გაიხსნა თბილისის გუბერნიაში, კატარინენფელდში. კავშირი აერთიანებდა ღვინის და ალკოჰოლური  სასმელებით დაინტერესებულ  დაახლოებით  50  გერმანელ მეწარმეს.
საზოგადოება „უნიონი“ დაკავებული იყო საკუთარი ვენახებიდან მოწეული ყურძნის გადამუშავებით, სხვადასხვა ღვინოების და დისტილირებული ღვინის სპირტის რეალიზაციით. 1910-1913 წლებში საზოგადოებამ სწრაფ ეკონომიკურ აღმავლობას მიაღწია. ამ პერიოდში „უნიონი“ ღვინის სპირტის რეალიზაციას აწარმოებდა თბილისის, სტავროპოლისა და ჩერნიგოვის გუბერნიებში.
1912 წლიდან „უნიონის“ ქარხანაში ღვინო და კონიაკი ბოთლებში ჩამოისხმებოდა. საზოგადოება ბოთლებს ბორჩალოს მაზრაშივე ყიდულობდა ბარონ ფონ კუჩენბახის მიერ 1882 წელს დაარსებულ მინის საწარმოში. 1941 წელს საზოგადოება „უნიონი“ გაუქმდა და ქარხანა მთლიანად გადაეცა საქართველოს საბჭოთა სოციალისტურ რესპუბლიკას. XX საუკუნის ბოლომდე საწარმოში მზადდებოდა მადერასა და პორტვეინის ტიპის ღვინოები, ვარდისფერი და თეთრი სუფრის ღვინო, საკონიაკე სპირტი.
ლიტერატურა
კატეგორია:საქართველოს კომპანიები კატეგორია:მეღვინეობა
არმხის ხეობა
არმხის ხეობა, ჯარიახის ხეობა (მთავარი სოფლის სახელის მიხედვით), მდინარე არმხის (თერგის მარჯვენა შენაკადი) ხეობა ჩეჩნეთ-ინგუშეთში. საქართველოს სამხედრო გზიდან შედის განშტოება (დაბა სტეფანწმინდიდან მე-10 კმ). არმხის ხეობაში მრავლადაა კავკასიის მთის არქიტექტურული ძეგლები (ნაკრძალ-ნასოფლარი ერზი). ზღვის დონიდან 1209 მ.
ლიტერატურა
კატეგორია:ჩეჩნეთის გეოგრაფია კატეგორია:ინგუშეთი
ელ-როსარიო (ესპანეთი)
ელ-როსარიო (El Rosario) — მუნიციპალიტეტი ესპანეთში, შედის კანარის კუნძულების ავტონომიური გაერთიანების სანტა-კრუს-დე-ტენერიფეს პროვინციის შემადგენლობაში. მდებარეობს კუნძულ ტენერიფეზე. ფართობი — 39,43 კმ². მოსახლეობა — 17 750 კაცი (2022 წ.).
სქოლიო
კატეგორია:სანტა-კრუს-დე-ტენერიფეს მუნიციპალიტეტები
Leptogenys donisthorpei
Leptogenys donisthorpei — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Leptogenys-ს გვარიდან. მიეკუთვნება Ponerinae-ს ქვეოჯახს. .
სქოლიო
კატეგორია:ჭიანჭველები
ყაყაჩოსებრნი
ყაყაჩოსებრნი (Papaveraceae) — ორლებნიან მცენარეთა ოჯახი. უმეტესად მრავალწლოვანი ან ერთწლოვანი ბალახები, იშვიათად ბუჩქები ან პატარა ხეებია.
ცნობილია 25-მდე გვარი (450 სახეობა); გავრცელებულია ძირითადად ჩრდ. ნახევარსფეროში, ზომიერ ან სუბტროპიკულ სარტყელში. საქართველოში გვხვდება 5 გვარი, ქრისტესისხლა, გლაუციუმი, როემერია, არგემონე, ყაყაჩო.
ყაყაჩოსებრთა ოჯახს ზოგჯერ შავთარას და ბუჩქისძირას გვარებს აკუთვნებდნენ; ჰიპეკოუმის გვარს კი ცალკე ოჯახად (Hypecoaceae) გამოყოფენ.
ლიტერატურა
*
ჰამადა-ელ-ჰამრა
მინი|270პქ|ჰამადა-ელ-ჰამრა ჰამადა-ელ-ჰამრა (الحمادة الحمراء) — უდაბნო ჩრდილოეთ-დასავლეთ ლიბიაში, ტრიპოლიტანიაში. მდებარეობს საჰარის ჩრდილოეთ ნაწილში. წარმოადგენს ამაღლებულ ქვიან უდაბნო პლატოს. დასავლეთიდან აღმოსავლეთისაკენ გადაჭიმულია დაახლოებით 700 კილომეტრზე, ჩრდილოეთიდან სამხრეთისაკენ დაახლოებით 200 კილომეტრზე. სიმაღლე 450-500 მ. აგებულია კირქვებით. ციცაბოდ ეშვება ჩრდილოეთისაკენ და სამხრეთისაკენ. ბრტყელი მდინარეთაშორისი დანაწევრებულია ხეობებითა და მშრალი ხეობებით — უადებით. გაბატონებულია მცენარეულობას მოკლებული უდაბნო ლანდშაფტი. მშრალი ხეობების გასწვრივ აქა-იქ გვხვდება მარცვლოვანნი, მათ შორის ბუჩქნარები და აკაცია. ნაპოვნია მრავალი მეტეორიტის ნაგლეჯი. არის ნავთობის საბადო.
რესურსები ინტერნეტში
კატეგორია:ლიბიის უდაბნოები კატეგორია:საჰარა
ედეიენ-მურზუქი
მინი|250პქ|ედეიენ-მურზუქი, ლიბიის სამხრეთ-დასავლეთი ნაწილი ედეიენ-მურზუქი, იდეჰან-მურზუქი — ქვიშრობი უდაბნო სამხრეთ-დასავლეთ ლიბიაში, მოქცეულია ქვაბულში. წარმოადგენს ერგს. ფართობი დაახლოებით 200 ათ. კმ². სიმაღლე 450-500 მ. ჩრდილოეთით და ჩრდილო-დასავლეთით არის დიუნები, რომელთა სიმაღლე აღწევს 300 მ-ს. მოკლებულია მცენარეულობას. ატმოსფერული ნალექების წლიური რაოდენობა წელიწადში დაახლოებით 10 მმ. ჩრდილოეთ და აღმოსავლეთ განაპირა მხარეს გვხვდება იშვიათი ოაზისები და ფინიკის პალმები. 1957 წლიდან წარმოებს ნავთობის ძიება. სულ აღმოჩენილია 11 ნავთობის საბადო, რომელთაგან 2 მიჩნეულია გიგანტური მარაგის მქონე საბადოდ. საერთო ჯამში ედეიენ-მურზუქის ტერიტორიაზე მოიპოვება 2 მილიარდი ბარელი ნავთობი.
სქოლიო
კატეგორია:ლიბიის უდაბნოები კატეგორია:საჰარა
არნადი
არნადი — კალოს იარაღი, ერთიმეორეზე ძგიდეებით მიმაგრებული ორი ფიცარი, შუაში ტარი უკეთდებოდა. იყენებდნენ ბზისა და ხვავის ერთ ადგილზე მისახვეტად. დიდი ზომის არნადს ზოგჯერ ბორბლებს უკეთებდნენ.
ლიტერატურა
კატეგორია:სასოფლო-სამეურნეო იარაღები
ბელიზი 1976 წლის ზაფხულის ოლიმპიურ თამაშებზე
ბელიზმა ზაფხულის ოლიმპიურ თამაშებზე პირველად იასპარეზა 1976 წელს, კანადის ქალაქ მონრეალში. ამ თამაშებზე მათ ვერცერთი მედალი ვერ მოიპოვეს.
რესურსები ინტერნეტში
კატეგორია:ქვეყნები 1976 წლის ზაფხულის ოლიმპიურ თამაშებზე კატეგორია:ბელიზი ზაფხულის ოლიმპიურ თამაშებზე კატეგორია:ჩრდილოეთ ამერიკის ქვეყნები ზაფხულის ოლიმპიურ თამაშებზე
აბდია წინასწარმეტყველი
მინი|200პქ|აბდია წინასწარმეტყველიწმინდა აბდია წინასწარმეტყველი — მართლმადიდებელი ეკლესიის წმინდანი, ხსენების დღე არის ძველი სტილით 19 ნოემბერი, ახალი სტილით - 2 დეკემბერი. თორმეტ მცირე წინასწარმეტყველთაგანი (ამ წინასწარმეტყველებს „მცირე“ მათი წიგნების მოცულობათა სიმცირის გამო ეწოდებათ), ქრისტეს შობამდე IX საუკუნეში ცხოვრობდა. იგი სიქემის მახლობლად მდებარე სოფელ ბითარამიდან იყო და ისრაელის უსჯულო მეფის, აქაბის ეზოსმოძღვრად მსახურობდა. ამ დროს მთელი ისრაელი განუდგა უფალს და ბაალს წირავდა მსხვერპლს, აბდია კი აბრაამის, ისააკისა და იაკობის ღმერთს მტკიცედ ერთგულებდა და ფარულად მსახურებდა. როდესაც აქაბის ცოლი, უსჯულო და გარყვნილი იეზებელი უფლის წინასწარმეტყველებს დევნიდა, აბდია იფარებდა და საზრდელს აწვდიდა მათ. აქაბის მემკვიდრემ, მეფე ოქოზიამ სამი რაზმი გაგზავნა წმინდა წინასწარმეტყველ ელიას (ხს. 20 ივნისს) შესაპყრობად. მათგან ერთ-ერთს წმინდა აბდია წინამძღვრობდა. ელიას ლოცვით ორი რაზმი ზეციდან გარდამომხდარმა ცეცხლმა შთანთქა, აბდია და მისი მეომრები კი უფალმა შეიწყნარა. ამ დროიდან ნეტარმა დატოვა სამხედრო სამსახური და წინასწარმეტყველ ელიას შეუდგა. შემდგომში მან თავადაც მიიღო წინასწარმეტყველების ნიჭი. წმინდა აბდიას ღვთივსულიერი თხზულება - საწინასწარმეტყველო წიგნი მეოთხე ადგილზე დგას მცირე წინასწარმეტყველთა წიგნებს შორის. იგი შეიცავს წინასწარმეტყველებებს ახალი აღთქმის ეკლესიის შესახებ. წმინდა აბდია სამარიაშია დაკრძალული.
ლიტერატურა
კატეგორია:მართლმადიდებელი ეკლესიის წმინდანები კატეგორია:ძველი აღთქმის წინასწარმეტყველები
ზემო ხანდაკის წმინდა თევდორეს ეკლესია
მინი|300პქ ზემო ხანდაკის წმინდა თევდორეს ეკლესია — ეკლესია კასპის მუნიციპალიტეტის სოფელ ზემო ხანდაკიდან ერთ კილომეტრზე, სოფელ ხოვლისკენ მიმავალი გზის მარჯვენა მხარეს, მთის ფერდობზე. თარიღდება XIV-XVI საუკუნეებით.
ეკლესია დარბაზულია (13 X 7 მ), ნაგებია შაბიამნისფერი თლილი ტუფითა და ქვიშაქვის დიდი კვადრებით. ეკლესიას არქიტრავით გადახურული ორი შესასვლელი აქვს - სამხრეთით და დასავლეთით. აფსიდში ერთი სარკმელია. საკურთხევლის წინ შემორჩენილია ქვის კანკელის ნაშთი. დარბაზის ცილინდრული კამარა პილასტრებზე დადგმულ, ტუფის კარგად დამუშავებული დიდი ქვებით ნაწყობ თაღებს ეყრდნობა. სამხრეთ კედელში, საკმაოდ მაღლა გაჭრილია ორი სარკმელი.
ინტერიერში შემორჩენილია გვიანდელი ფეოდალური ხანის მოხატულობის ფრაგმენტები. კონქში გაირჩევა ტახტზე მჯდომი ქრისტე და ორი მთავარანგელოზი.
ეკლესიის აღმოსავლეთ ფასადზე, სარკმლის ქვიშაქვის სათაურზე გამოსახულია ჯვარი და არშია. მარტივპროფილიანი ლავგარდნის ფრაგმენტები შემორჩენილია სამხრეთ და ჩრდილოეთ ფასადზე. ეკლესიის სახურავი ორფერდაა, გადახურული ყოფილა კრამიტით. მოგვიანებით ეკლესიისათვის სამხრეთიდან კარიბჭე, ეგვტერი და პატარა სათავსი მიუშენებიათ, დასავლეთიდან კი მთელ სიგრძეზე - ვიწრო სათავსი (შემორჩენილია ნანგრევები).
ლიტერატურა
კატეგორია:კასპის მუნიციპალიტეტის ტაძრები
რადიოტელეგრაფი
რესურსები ინტერნეტში
კატეგორია:ტელეკომუნიკაცია
ნიკოლაი დანილევსკი
ნიკოლაი იაკობის ძე დანილევსკი (Никола́й Я́ковлевич Даниле́вский; დ. 10 დეკემბერი, სოფ. ობერეცი, ორიოლის გუბერნია — გ. 19 ნოემბერი, ტფილისი) — რუსი სოციოლოგი, კულტუროლოგი, პუბლიცისტი და ნატურალისტი; გეოპოლიტიკოსი, ისტორიისადმი ცივილიზაციური მიდგომის ერთ-ერთი ფუძემდებელი, პანსლავიზმის იდეოლოგი.
ბიოგრაფია
წარმოშობით ორიოლის პროვინციიდანა, გენერალ ი. დანილევსკის შვილი, აღიზარდა ცარსკოე-სელოს ლიცეუმში (1836-1843), შემდეგ კი თავისუფალი მსმენელი იყო პეტერბურგის უნივერსიტეტის ბუნებისმეტყველების ფაკულტეტზე. ბოტანიკის შესწავლის პარალელურად ის ფურიეს სოციალისტური სისტემას ეცნობოდა.
სამეცნიერო ხარისხის მიღებისა და სამაგისტრო გამოცდის წარმატებით ჩააბარების შემდეგ, იგი 1849 წელს დააპატიმრეს პეტრაშევსკის საქმეზე. პეტრე-პავლეს ციხესიმაგრეში 100 დღის გატარების შემდეგ მან წარადგინა გამამართლებელი წერილი, რომელშიც მან დაადასტურა თავისი პოლიტიკური უდანაშაულობა. ამის შემდეგ ის იქნა გაძევებული პეტერბურგიდან: დაინიშნა ვოლოგდას გუბერნატორის კანცელარიაში.
1853 წელს იგი გაგზავნეს სამეცნიერო ექსპედიციაში აკადემიკოს კარლ ბაერის მეთაურობით ვოლგასა და კასპიის ზღვაზე თევზაობის შესასწავლად. 1854 წელს მან დაიწყო მუშაობა მონუმენტურ ნაშრომზე „ვოლოგდის კლიმატის შესახებ“, რომელშიც იგი ხშირად ეყრდნობა ა. ფორტუნატოვის ნაშრომს „მეტეოროლოგიური დაკვირვებები და სხვადასხვა ფიზიკური აღნიშვნები გაკეთებული ვოლოგდაში“. 1857 წელს, სოფლის მეურნეობის დეპარტამენტში დანიშნული, იგი იმავე კვლევისთვის გაგზავნეს თეთრ ზღვასა და ყინულოვან ოკეანეში. დანილევსკიმ შეიმუშავა კანონმდებლობა თევზჭერის შესახებ, რომელიც ვრცელდებოდა რუსეთის ევროპული ნაწილის ყველა წყალზე. 1866 წელს აზოვის ზღვაზე ჩატარებული კვლევებისა და კასპიის ექსპედიციაში ჩატარებული მუშაობისთვის მას მიენიჭა რუსეთის გეოგრაფიული საზოგადოების კონსტანტინეს მედალი.
შემოქმედებითი საქმიანობა
დანილევსკის მთავარი ნაშრომი, „რუსეთი და ევროპა“, პირველად გამოქვეყნდა ჟურნალ „ზარია“-ში.
დანილევსკის სხვა ვრცელი ნაშრომმა, „დარვინიზმი“, სინათლე 1885 წელს იხილა. ორ სქელ წიგნში (რომელსაც ავტორის გარდაცვალების შემდეგ დაემატა დამატებითი გამოცემა), დანილევსკი დარვინის თეორიას დეტალურ ანალიზს ახდენს მისი სრული უსაფუძვლობისა და აბსურდულობის დამტკიცების მიზნით. ამ კრიტიკას, რამაც დანილევსკის უპირობო მიმდევრის ნ. სტრახოვის დიდი მოწონება დაიმსახურა, ბუნების მეცნიერები ძირითადად უარყოფითად შეხვდნენ. ცნობილი ბოტანიკოსის, მოსკოველი პროფესორის ტიმირიაზევის მწვავე კრიტიკის გარდა, რომელიც სტრახოვთან მწვავე პოლემიკაში შევიდა, დანილევსკის ამ ნამუშევარს აანალიზებდნენ აკადემიკოსები ფამინცინი და კარპინსკი.
ორი დასახელებული წიგნის გარდა, დანილევსკიმ მრავალი სტატია გამოაქვეყნა სხვადასხვა პერიოდულ გამოცემაში, ნაწილობრივ მისი სპეციალობის პროფილში, ნაწილობრივ ჟურნალისტური ხასიათის. ზოგიერთი მათგანი გამოქვეყნდა ნ.სტრახოვმა 1890 წელს სათაურით „დანილევსკის პოლიტიკური და ეკონომიკური სტატიების კრებული“.
რუსეთი და ევროპა
დანილევსკის სოციოლოგიური შეხედულებები ყველაზე სრულადაა აღწერილი წიგნში „რუსეთი და ევროპა“ (1869). ისინი უწყვეტ ბრძოლაში არიან ერთმანეთთან და გარე სამყაროსთან, ისევე, როგორც ბიოლოგიური სახეობები, ისინი გადიან მომწიფების, დაბერების და გარდაუვალი სიკვდილის ეტაპებს. დანილევსკი, რომელიც უარყოფს ისტორიაში რაიმე საერთო დავალებას, რუსეთსა და სლავებს მხოლოდ განსაკუთრებულ კულტურულ და ისტორიულ ტიპად მიიჩნევს.
სქოლიო
კატეგორია:XIX საუკუნის ფილოსოფოსები კატეგორია:ისტორიის ფილოსოფოსები კატეგორია:კონსტანტინეს მედლით დაჯილდოებულები კატეგორია:რუსი პუბლიცისტები
პროექტის მართვა
პროექტის მართვა (Project Management) წარმოადგენს აკადემიურ დისციპლინას, რომელიც უზრუნველყოფს დროითი, ადამიანური და მატერიალური რესურსების დაგეგმვას, ორგანიზებას, უსაფრთხოებასა და მართვას, რათა წარმატებით შესრულდეს პროექტის მიზნები.
პროექტი (ინგლ. Project) - კლიენტის მოთხოვნების შესრულებისათვის შექმნილი კომპლექსური, არარუტინული, ერთჯერადი საქმიანობა, რომელიც შემოსაზღვრულია დროით, ბიუჯეტით, რესურსებით და ტექნიკური მახასიათებლებით.
პროექტის მართვის მთავარი ამოცანაა, მიღწეულ იქნას პროექტის მიზნები გარკვეული შეზღუდვების პირობებში. ეს შეზღუდვები ძირითადად თავს იყრის შემდეგ სამ მახასიათებელში: დრო, ბიუჯეტი და პროექტის არსი (ინგლ. Scope).
ისტორია
პროექტის მართვის მეთოდოლოგიები ჯერ კიდევ ადრეულ ცივილიზაციაში ჩაისახა. XX საუკუნემდე პროექტების მართვა ძირითადად იმართებოდა უშუალოდ პროექტებზე პასუხისმგებელი პირების (პროექტის მენეჯერების) მიერ შემუშავებული მეთოდოლოგიების მიხედვით. ასეთ მაგალითებად შეგვიძლია განვიხილოთ ძველი რომაელი მწერალი, არქიტექტორი და მეცნიერი ვიტრუვიუსი (ძვ.წ. I საუკუნე), ინგლისელი არქიტექტორი ქრისტოფერ ვრენი (1632–1723), შოტლანდიელი მშენებელ-ინჟინერი და არქიტექტორი თომას თელფორდი (1757–1834) და ინგლისელი მშენებელ-ინჟინერი ისამბარდ კინგდომ ბრუნელი (1806–1859).
თანამედროვე პროექტის მართვის ერა იწყება XX საუკუნის 50-იანი წლებიდან.
პროექტის არსი
პროექტის არსი წარმოადგენს პროექტის მიზნების, შედეგების და მოთხოვნების ერთობლიობას.
პროექტის მიზანი
პროექტის მიზანი არის პროექტის საბოლოო შედეგი, რომელიც წარმოადგენს კონკრეტულ გაზომვად მიღწევას ან დამკვეთისთვის მისაწოდებელი შედეგების ერთობლიობას.
პროექტის შედეგი
პროექტის შედეგები (Deliverable) წარმოადგენენ მატერიალურ ან არამატერიალურ ობიექტებს, რომლებიც შექმნილია პროექტის ფარგლებში და განსაზღვრულია დამკვეთისთვის გადასაცემად. შედეგი შეიძლება იყოს ანგარიში, დოკუმენტი, პროგრამული მოდული ან პროექტის მთლიანი მიზნის ნებისმიერი შემადგენელი ნაწილი. შედეგი შეიძლება შედგებოდეს მრავალი მცირე შედეგისგან. ის შეიძლება წარმოადგენდეს პროექტის ფარგლებში მიღწეულ გაზომვად წარმატებას ან დასრულებულ პროდუქტს.
პროექტის ამოცანები
პროექტის ამოცანა (Task) წარმოადგენს საქმიანობას, რომელიც უნდა შესრულდეს დროის განსაზღვრულ პერიოდში ან განსაზღვრულ ვადამდე. ამოცანა შეიძლება დაიყოს დავალებებად, რომელთაც ასევე უნდა გააჩნდეთ შესრულების განსაზღვრული ვადა ან დაწყების და დასრულების თარიღი. კონკრეტული ამოცანის ყველა დავალების შესრულება ჩვეულებრივ ნიშნავს ამ ამოცანის შესრულებას.
საკვანძო საფეხურები (Milestones)
პროექტის მართვის მეთოდოლოგიაში საკვანძო საფეხური (საკვანძო ეტაპი, ინგლ. Milestone) წარმოადგენს განრიგით განსაზღვრულ მოვლენას, რომელიც აღნიშნავს პროექტის მნიშვნელოვანი ეტაპის დასრულებას, როცა მიიღება პროექტის გარკვეული გაზომვადი შედეგი (ან შედეგები). საკვანძო საფეხურები წარმოადგენენ ერთგვარ მარკერებს პროექტის მიმდინარეობის შეფასებისთვის.
პროექტის მართვის სამკუთხედი
დროის შეზღუდვა განსაზღვრავს დროის იმ მოცულობას, რომელიც გამოყოფილია პროექტის შესასრულებლად. ხარჯების შეზღუდვა განსაზღვრავს პროექტისთვის განკუთვნილი რესურსების რაოდენობას. არსის შეზღუდვა მოიცავს პროექტის საბოლოო მიზანს. ხშირად ეს სამი შეზღუდვა წარმოადგენს კონკურენტ შეზღუდვებს: პროექტის გაზრდილი არსი ჩვეულებრივ ნიშნავს გაზრდილ დროს და მეტ დანახარჯებს, დროის შემცირება იწვევს ხარჯების ზრდას და არსის შემცირებას, და შემცირებული დანახარჯები იწვევს დროის ზრდას და არსის შემცირებას. პროექტის მართვის დისციპლინა წარმოადგენს ისეთი ინსტრუმენტებისა და ტექნოლოგიების ერთობლიობას, რომლებიც საშუალებას აძლევს პროექტის გუნდს (და არა მარტო პროექტის მენეჯერს), მოახდინოს სამუშაოს ორგანიზება მოცემული შეზღუდვების დაცვით.
პროექტის მენეჯერი
პროექტის მენეჯერი წარმოადგენს საკვანძო ფიგურას პროექტში, რომლის მოვალეობაა პროექტის დაგეგმვა, განხორციელება და დასრულება. პროექტის მენეჯერის პასუხისმგებლობა მოიცავს პროექტის წინასწარ განსაზღვრული მიზნების მიღწევას და პროექტის მართვას სამმაგი შეზღუდვის დაცვით: დანახარჯების, დროის და არსის.
სამუშაოს დაშლის სტრუქტურა (WBS)
სამუშაოს დაშლის სტრუქტურა წარმოადგენს პროექტის ზოგადი დაგეგმვის და კონტროლის სტანდარტულ ჩარჩოს. მის საფუძველზე შესაძლებელია სამუშაოთა განაწილება განსაზღვრულ კომპონენტებად და თითოეული კომპონენტის შესაბამისი ტექნიკური და ადამიანური რესურსების, ხარჯების და დროის გამოთვლა.
პროექტის მართვის პროგრამული უზრუნველყოფები
პროექტის მართვის პროგრამული უზრუნველყოფა წარმოადგენს პროექტის მართვისთვის საჭირო პროგრამული ინსტრუმენტების ნაკრებს, რომლებიც განკუთვნილია პროექტის რესურსების დაგეგმვის, ორგანიზების, მართვისა და რესურსების შეფასებისთვის. პროგრამული უზრუნველყოფის კომპლექსურობის მიხედვით, მისი კომპონენტები შეიძლება ეხებოდეს პროექტის განხორციელების პროცესის შეფასებას და დაგეგმვას, განრიგის შექმნას, ხარჯების კონტროლს და ბიუჯეტის მართვას, რესურსების განაწილებას, თანამშრომლობის პროცესის მართვას, კომუნიკაციას, გადაწყვეტილებების მიღებას, ხარისხის მართვას, დოკუმენტაციას თუ ადმინისტრაციულ სისტემებს. ამჟამად არსებობს პროექტების მართვის მრავალი კომპიუტერული სისტემა, რომლებიც სხვადასხვა სახის ბიზნეს საქმიანობაში გამოიყენება. პროექტის მართვის პროგრამული უზრუნველყოფების სახით შეიძლება განვიხილოთ როგორც მაღალი რანგის სისტემა Мicrosoft Project, ისე Microsoft Excel-ის მარტივი ცხრილები.
კატეგორია:პროექტის მართვა კატეგორია:მენეჯმენტი
ცხრაწყაროს უღელტეხილი
ცხრაწყაროს უღელტეხილი — უღელტეხილი საქართველოში, სამცხე-ჯავახეთის მხარეში, ბორჯომის მუნიციპალიტეტში. მდებარეობს თრიალეთის ქედის დასავლეთ ნაწილში. სიმაღლე ზღვის დონიდან 2462 მ. აგებულია შუაეოცენური ანდეზიტური განფენებით და მათი პიროკლასტოლითებით. მიდამოები შემოსილია სუბალპური მდელოს ბალახეულით. ცხრაწყაროს უღელტეხილი ერთმანეთთან აკავშირებს ბორჯომისა და ახალქალაქის მუნიციპალიტეტებს.
ლიტერატურა
კატეგორია:სამცხე-ჯავახეთის მხარის უღელტეხილები
არნიმი (მრავალმნიშვნელოვანი)
საკუთარი სახელი არნიმი შეიძლება აღნიშნავდეს ერთ-ერთ შემდეგ პიროვნებათაგანს:
არნო
არნო შეიძლება აღნიშნავდეს
გიორგი დოლიძე
გიორგი დოლიძე შეიძლება აღნიშნავდეს ერთ-ერთ შემდეგ პიროვნებათაგანს:
ოლეგ ბლოხინი
15-ჯერ იყო დასახელებული საბჭოთა კავშირის 33 საუკეთესო ფეხბურთელის სიაში, აქედან 13-ჯერ პირველ ნომრად.
ბიოგრაფია
ლეგენდარულმა ბომბარდირმა კარიერის საუკეთესო წლები კიევის „დინამოში“ გაატარა — 1969 წელს 17 წლისა ჩაირიცხა პირველ გუნდში და 1987 წლის ჩათვლით იცავდა მის ღირსებას. 1988–1989 წლები ავსტრიულ „ფორვერსტში“ გაატარა, ხოლო 1989–1990 წლებში ლიმასოლის ”არისში” თამაშობდა. საბჭოთა კავშირის ჩემპიონატის უმაღლეს ლიგაში, 432 შეხვედრაში 211 გოლი გაიტანა. ორივე ეს მიღწევა საუკეთესოა მსოფლიოში. 1974, 1975, 1977, 1980, 1981, 1985 და 1986 წლებში ბლოხინი საბჭოთა კავშირის ჩემპიონი გახდა, ხოლო 1974, 1978, 1982, 1985 და 1987 წლებში თასს დაეუფლა. 1975 და 1986 წლებში თასების მფლობელთა თასის გათამაშების ფინალში გაიმარჯვა, 1975 წელს კი ევროპის სუპერთასს დაეუფლა. 1975 წელს ოლეგ ბლოხინი „ფრანს ფუტბოლმა“ ევროპის საუკეთესო ფეხბურთელად დაასახელა და ოქროს ბურთი გადასცა. 1973, 1974 და 1975 წლებში ქვეყნის საუკეთესო ფეხბურთელად დაასახელეს. 1972, 1973, 1974, 1975 და 1977 წლებში საბჭოთა კავშირის ჩემპიონატების ბომბარდირის ტიტული მოიპოვა. 2003–2007 და 2011–2012 წლებში უკრაინის ნაკრების მთავარი მწვრთნელი იყო. 2007–2008 წლებში იყო საფეხბურთო კლუბ „მოსკოვის“ მთავარი მწვრთნელი. 2012–2014 წლებში კი კიევის „დინამოს“ ედგა სათავეში.
სანაკრებო კარიერა
1972–1988 წლებში საბჭოთა კავშირის ეროვნული ნაკრების ღირსებას იცავს, რომლის შემადგენლობაში 112 შეხვედრას ატარებს და 42 ბურთი გააქვს.
მსოფლიო ჩემპიონატებზე
ოლეგ ბლოხინმა მსოფლიო ჩემპიონატების 7 შეხვედრაში მიიღო მონაწილეობა და 2 გოლი გაიტანა.
სქოლიო
კატეგორია:დაბადებული 5 ნოემბერი კატეგორია:დაბადებული 1952 კატეგორია:უკრაინელი ფეხბურთელები კატეგორია:საბჭოთა ფეხბურთელები კატეგორია:საბჭოთა კავშირის ნაკრების ფეხბურთელები კატეგორია:საბჭოთა კავშირის საფეხბურთო ჩემპიონატის ფეხბურთელები კატეგორია:კიევის დინამოს ფეხბურთელები კატეგორია:საბჭოთა კავშირის საერთაშორისო კლასის სპორტის ოსტატები კატეგორია:საბჭოთა კავშირის სპორტის დამსახურებული ოსტატები კატეგორია:1982 წლის მსოფლიო საფეხბურთო ჩემპიონატის ფეხბურთელები კატეგორია:1986 წლის მსოფლიო საფეხბურთო ჩემპიონატის ფეხბურთელები კატეგორია:ოქროს ბურთის მფლობელები კატეგორია:უკრაინელი ფეხბურთის მწვრთნელები კატეგორია:ოლიმპიაკოსის მწვრთნელები კატეგორია:საბჭოთა კავშირის კომუნისტური პარტიის წევრები კატეგორია:საბჭოთა ფეხბურთის მწვრთნელები კატეგორია:გრიგორი ფედოტოვის კლუბის წევრები
Leptogenys drepanon
Leptogenys drepanon — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Leptogenys-ს გვარიდან. მიეკუთვნება Ponerinae-ს ქვეოჯახს. .
სქოლიო
კატეგორია:ჭიანჭველები
თაგვისარა (გვარი)
თაგვისარა (Ruscus) — მცენარეთა გვარი სატაცურისებრთა ოჯახისა. ორსახლიანი, დაბალი, მარადმწვანე მხოხავფესურიანი ბუჩქბალახებია. ყლორტები ფოთლისებრ, ზოგჯერ ეკლიან ფილოკლადიუმებად აქვთ გარდაქმნილი, თვითონ ფოთოლი კი ძალიან წვრილი და ქერქლისებრია, ზის ფილოკლადიუმის ძირში. აქვს წვრილი, მწვანე, ერთსქესიანი ყვავილები; სფერული, ხორცოვანი წითელი კენკრა ნაყოფი.
5-6 (ზოგი წყაროთი 9 ) სახეობა გავრცელებულია აზორის, კანარისა და მადეირის კუნძულებზე, აგრეთვე დასავლეთ ევროპაში, ყირიმსა და კავკასიაში. იზრდება მთის ტყეებში, ბუჩქნარებში, ქვიან და კლდოვან ფერდობებზე. ზოგჯერ ქმნის რაყას. საქართველოში გვხვდება 2 სახეობა: საკუთრივ თაგვისარა ანუ პონტოური თაგვისარა (R. aculeatus), რომელიც იზრდება აფხაზეთის, სამეგრელოს, იმერეთის და ქართლის ტყის ქვედა სარტყლის ტყესა და ბუჩქნარში; და ძმერხლი ანუ კოლხური თაგვისარა (R. colchicus), რომელიც გავრცელებულია აფხაზეთის, აჭარისა და ქართლის ტყესა და ბუჩქნარში.
ყველა სახეობას დეკორატიულ მცენარედ იყენებენ. ძმერხლის ნაყოფი იჭმევა.
სქოლიო
*
Please (ალბომი)
Please — ინგლისური სინთპოპ-დუეტ Pet Shop Boys-ის სადებიუტო სტუდიური ალბომი, რომელიც გამოვიდა 1986 წლის 24 მარტს. დუეტის თქმით, ალბომის სახელწოდება სახუმაროა - ამ ფრაზას თითქოს წარმოთქვამს მყიდველი, რომელიც მაღაზიაში მათი ალბომის შეძენას აპირებს - Can I have the Pet Shop Boys album, 'Please'?. დისკი მთლიანობაში გაიყიდა 3 მილიონი ასლის ოდენობით.
წარმატება იქონია ალბომიდან გამოცემულმა სინგლებმა West End Girls, Opportunities (Let's Make Lots of Money), Suburbia, და Love Comes Quickly. West End Girls იქცა განსაკუთრებულად წარმატებულ დისკად ბრიტანეთსა და აშშ-ში.
2001 წელს გამოვიდა ალბომის სპეციალური ვერსია Further Listening 1984-1986 - დამატებითი სიმღერების თანხლებით.
სქოლიო
კატეგორია:Pet Shop Boys-ის ალბომები კატეგორია:Parlophone-ის ალბომები კატეგორია:1986 წლის სადებიუტო ალბომები კატეგორია:ალბომები სტივენ ჰეიგის პროდიუსერობით
იახტა
200პქ|მინი|იახტა იახტა (jacht, jagen-დან — ტარება, სდევა) — თავდაპირველად მსუბუქი, სწრაფი გემი კერძო პირების გადასაყვანად, რომელიც აღჭურვილი იყო გემბანითა და კაიუტით (კაიუტებით). თანამედროვე გაგებით — ნებისმიერი გემი, რომელიც განკუთვნილია სპორტული ან ტურისტული მიზნებისთვის და დასასვენებლად. იახტებს ეკუთვნის ლაინერი, რომელიც განკუთვნილია კომერციული მიზნებისთვის, დიდი რაოდენობის მგზავრების გადასაყვანად (როდესაც ძირითადი მიზანი — სატრანსპორტოა და არა გომალდის ბორტზე დასვენება და გართობა) და სხვა სატრანსპორტო მიზნებისთვის.
რესურსები ინტერნეტში
*
ხუნევი
ხუნევი — სოფელი საქართველოში, იმერეთის მხარის ხარაგაულის მუნიციპალიტეტში. თემის ცენტრი (სოფლები: ბჟინევი, გედსამანია, ვერტყვილა, ვერტყვიჭალა). მდებარეობს მდინარე ძირულის ნაპირებზე. ზღვის დონიდან 600 მეტრი, ხარაგაულიდან 43 კილომეტრი.
დემოგრაფია
2014 წლის აღწერის მონაცემებით სოფელში ცხოვრობს 436 ადამიანი.
ღირსშესანიშნაობები
სოფლის სასაფლაოზე დგას ბერძნების მიერ აშენებული XIX საუკუნის ეკლესია.
სქოლიო
კატეგორია:ხარაგაულის მუნიციპალიტეტის სოფლები
კორეის ომი
კორეის ომი — სამხედრო კონფლიქტი სამხრეთ კორეასა და ჩრდილოეთ კორეას შორის. სამხრეთ კორეას დახმარებას უწევდა გაერთიანებული ერების ორგანიზაცია, ხოლო ჩრდილოეთ კორეას საბჭოთა კავშირი და ჩინეთი. ომი დაიწყო 1950 წლის 25 ივნისს და დასრულდა საზავო ხელშეკრულებით 1953 წლის 27 ივლისს, რომლის თანახმადაც საზღვარი ორ კორეას შორის გატარდა 38 პარალელზე.
სქოლიო
კატეგორია:კორეის ისტორია კატეგორია:XX საუკუნის ომები კატეგორია:სამოქალაქო ომები კატეგორია:ცივი ომი კატეგორია:მეორე მსოფლიო ომის შედეგები
ელ-საუსალი
ელ-საუსალი (El Sauzal) — მუნიციპალიტეტი ესპანეთში, შედის კანარის კუნძულების ავტონომიური გაერთიანების სანტა-კრუს-დე-ტენერიფეს პროვინციის შემადგენლობაში. მდებარეობს კუნძულ ტენერიფეზე. ფართობი — 18,31 კმ². მოსახლეობა — 9005 კაცი (2022 წ.).
სქოლიო
კატეგორია:სანტა-კრუს-დე-ტენერიფეს მუნიციპალიტეტები
ბრძამიანი
ბრძამიანი — მცენარეთა ფორმაცია, რომელსაც ქმნის ბრძამი. ბრძამიანი ვითარდება უმთავრესად მაღალმთის ტყისა და სუბალპურ სარტყელში, ზოგჯერ ალპურშიც. გვხვდება როგორც წმინდა შალდამების, ისე მრავალნაირი მდელოს სახით.
ლიტერატურა
კატეგორია:ბოტანიკა
ბრძამი
ბრძამი (Calamagrostis) — მრავალწლოვანი ბალახოვანი მცენარე მარცვლოვანთა ოჯახის ქასრას გვარისა. აქვს 60—125 სმ სიმაღლის ღერო და მრავალთავთუხიანი საგველა ყვავილედი.
გავრცელებულია ტყეებში და მდელოებზე. მთის შუა სარტყლიდან ალპურ სარტყლამდე. საქართველოს მთიან რაიონებში თითქმის ყველგან გვხვდება. განსაკუთრებით დამახასიათებელია სუბალპური სარტყლისთვის. ქმნის გარკვეულ ფორმაციას — ბრძამიანებს. ბრძამი კარგად ამაგრებს ღორღიანებსა და ნაშალებს. მაღალმოსავლიანია, თუმცა ცხოველთა საკვებად ხეშეში მიწისზედა ნაწილების გამო ნაკლებყუათიანია.
ლიტერატურა
კატეგორია:მარცვლოვანნი
Leptogenys ebenina
Leptogenys ebenina — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Leptogenys-ს გვარიდან. მიეკუთვნება Ponerinae-ს ქვეოჯახს. .
ედეიენ-უბარი
ედეიენ-უბარი (იდეჰან-უბარი) — ქვიშრობი უდაბნო საჰარის ცენტრალურ ნაწილში, ლიბიაში. სიმაღლე 400-500 მ. რელიეფი უმეტესწილად სერისებურია; გვხვდება იზოლირებული ქვიშიანი ბორცვები, რომელთა სიმაღლე 200 მ აღწევს. ატმოსფერული ნალექების წლიური რაოდენობა წელიწადში 10 მმ. მცენარეულობას თითქმის მოკლებულია. დეპრესიაში არის მლაშობები და ტბები, საიდანაც მოიპოვებენ სოდასა და სუფრის მარილს. განვითარებულია მეცხოველეობა. განაპირა მხარეს არის პატარა ოაზისები და ფინიკის პალმის კორომები.
რესურსები ინტერნეტში
კატეგორია:ლიბიის უდაბნოები კატეგორია:საჰარა
წმინდა ბარლაამი
წმინდა ბარლაამი — მართლმადიდებელი ეკლესიის წმინდანი. მისი ხსენების დღე არის ძველი სტილით 19 ნოემბერი, ახალი სტილით - 2 დეკემბერი. წმინდანი სირიის ანტიოქიაში ცხოვრობდა. როდესაც იმპერატორმა დიოკლეტიანემ (284-305) ქრისტიანთა დევნა დაიწყო, უკვე მხცოვანი ბარლაამიც შეიპყრეს და სამსჯავროზე წარადგინეს. მტარვალის ბრძანებით იგი საკერპოში შეიყვანეს, წარმართული სამსხვერპლოს წინ დააყენეს და მარჯვენა ხელისგულზე გახურებული ნახშირი დაუდეს. უსჯულო ხელისუფალი ფიქრობდა, რომ ბარლაამი ვერ გაუძლებდა ტკივილს, ნაკვერჩხალს საკურთხეველზე დაყრილ საკმეველზე დააგდებდა და, ამგვარად, კერპს მსხვერპლს შესწირავდა, მაგრამ ნეტარ მოწამეს მანამ ეპყრა ხელთ გავარვარებული მუგუზლები, სანამ ხელები არ დაეწვა. ამის შემდეგ მან სული უფალს შეჰვედრა (304 წელი).
ლიტერატურა
კატეგორია:გარდაცვლილი 304 კატეგორია:IV საუკუნის ქრისტიანი წმინდანები
Ibanez
200px|thumb|right|Ibanez–ის გიტარა Ibanez (აიბენეზი) — მსოფლიოში ფართოდ გავრცელებული გიტარის ბრენდი, რომელსაც ფლობს კომპანია Hoshino Gakki მდებარეობს ნაგოია, იაპონია-ში. Hoshino Gakki იყო პირველი იაპონური გიტარის კომპანია, რომელმაც წარმატებას მიაღწია აშშ-სა და ევროპაში თავიანთი აიბენეზის გიტარებით. მოგვიანებით სხვა იაპონური კომპანიებიც გამოვიდნენ თავიანთი გიტარებით ამ ბაზარზე, მაგალითად ESP.
აიბენეზის თანამედროვე წარმოება დაიწყო 1957 წელს იაპონიაში Hoshino Gakki-ს მიერ, მაგრად დასახელება Ibanez (აიებენეზი) წარმოიქმნა 1927 წელს, როდესაც Hoshino Gakki-მ დაიწყო ესპანეთიდან აკუსტიკური გიტარების – Salvador Ibanez-ის იმპორტი. Hoshino Gakki ფლობს ბრენდებს: Ibanez (გიტარები), Tama (დრამები).
ისტორია
კომპანია Hoshino Gakki გაჩნდა 1908 წელს, როგორც მუსიკალური ინსტუმენტების გაყიდვის განყოფილება კომპანია Hoshino Shoten-ში. თავიდან ეს კომპანია ყიდდა წიგნებს. 1935 წელს მათ დაიწყეს საკუთარი სიმიანი ინსტუმენტების წარმოება. 1960 წლამდე მათ დასავლეთის ბაზარზე მხოლოდ უმნიშვნელო ადგილი ეკავათ.
მათ დაიწყეს ესპანური გიტარების იმპორტი ესპანელი ოსტატი სალვადორე იბანესისაგან (Salvador Ibáñez, 1854-1920), მაგრამ როდესაც ესპანური სამოქალაქო ომის (1936-1939) დროს განადგურდა გიტარების სახელოსნო და უკვე მიუწვდომელი გახდა გიტარები. ამ გიტარების დიდი პოპულარულობის გამო იაპონელებმა შეისყიდეს უფლებები სამარკო ნიშან Ibanez-ზე და დაიწყეს საკუთარი აკუსტიკური გიტარების გამოშვება. თავდაპირველად სახელ Ibanez Salvador-ით, ხოლო შემდეგ Ibanez-ით.
Ibanez-ის გიტარების თანამედროვე ერა დაიწყო 1957 წელს. 1950-იანი და 1960-იანი წლების კატალოგებში იყო გიტარები, რომლებსაც ჰქონდათ უცნაური ფორმა. 1960-იანების ბოლოს რამდენიმე გიტარა ძალიან ჰგავდა Hagström-ისა და EKO-ს ინსტრუმენტებს. Hoshino Gakki აიბენეზის გიტარების საწარმოებლად იყენებდა გიტარის ფაბრიკა Teisco-ს მას შემდეგ, რაც მათ შეწყვიტეს საკუთარი გიტარების წარმოება 1966 წელს. 1969/1970 წლებში ფაბრიკა Teisco-ს დახურვის შემდეგ Hoshino Gakki აიბენეზის გიტარების უმრავლესობის საწარმოებლად იყენებდა ფაბრიკა FujiGen Gakki-ს. ასევე შეიცვალა აიბენეზის ლოგოტიპი გიტარის თავზე, ის უფრო თანამედროვე გახდა.
რესურსები ინტერნეტში
კატეგორია:იაპონიის კომპანიები კატეგორია:მუსიკალური ინსტრუმენტების მწარმოებლები კატეგორია:ელექტროგიტარები
თაგვისებრნი
თაგვისებრნი (Muridae) — ძუძუმწოვართა ოჯახი მღრღნელების რიგისა. აქვთ 5-50 სმ სიგრძის სხეული. გავრცელებული არიან ყველგან, უმრავლესობა ბინადრობს ტროპიკულ და სუბტროპიკულ ტყეებში. ამერიკაში ადამიანმა შეიყვანა. ზოგი სინანთროპული ცხოველია (სახლის თაგვი, ზოგიერთი ვირთაგვა). აქტიურნი არიან ღამით, უმრავლესობა ცხოვრობს მარტივ სოროში. სამოსახლო ადგილებში მრავლდებიან მთელი წლის განმავლობაში, მაკეობის ხანგრძლივობა 18-25 დღე; შობენ 2-10 წრუწუნას. სქესობრივ სიმწიფეს აღწევენ 1,5-3 თვისა. იკვებებიან მცენარეებით, ზოგჯერ ცხოველებითაც. თაგვისებრთა უმრავლესობა ზიანი მოაქვს სახალხო მეურნეობისათვის. ზოგიერთს ადამიანისა და შინაურ ცხოველთა ინფექციური და ინვაზიური დაავადებანი გადააქვს. ბრძოლის ღონისძიებანი:მექანიკური, ქიმიური და ბაქტერიოლოგიური საშუალებები.
ლიტერატურა
*
ბელიზი 1984 წლის ზაფხულის ოლიმპიურ თამაშებზე
ბელიზმა ზაფხულის ოლიმპიურ თამაშებზე მეორედ იასპარეზა 1984 წელს, აშშ-ის ქალაქ ლოს-ანჯელესში. ამ თამაშებზე მათ ვერცერთი მედალი ვერ მოიპოვეს.
რესურსები ინტერნეტში
კატეგორია:ქვეყნები 1984 წლის ზაფხულის ოლიმპიურ თამაშებზე კატეგორია:ბელიზი ზაფხულის ოლიმპიურ თამაშებზე კატეგორია:ჩრდილოეთ ამერიკის ქვეყნები ზაფხულის ოლიმპიურ თამაშებზე
Leptogenys elegans
Leptogenys elegans — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Leptogenys-ს გვარიდან. მიეკუთვნება Ponerinae-ს ქვეოჯახს. .
სქოლიო
კატეგორია:ჭიანჭველები
ჯაფარაული
ჯაფარაული — სოფელი საქართველოში, იმერეთის მხარის ხარაგაულის მუნიციპალიტეტში (საღანძილის თემი). მდებარეობს მდინარე ჩხერიმელის მარჯვენა ნაპირზე. ზღვის დონიდან 400 მეტრზე. ხარაგაულიდან დაშორებულია 3 კილომეტრით.
დემოგრაფია
2014 წლის აღწერის მონაცემებით სოფელში ცხოვრობს 183 ადამიანი.
სქოლიო
კატეგორია:ხარაგაულის მუნიციპალიტეტის სოფლები
როჯერ კორნბერგი
როჯერ დეივიდ კორნბერგი (Roger David Kornberg; დ. 24 აპრილი, 1947, სენტ-ლუისი, მისური) — ამერიკელი მეცნიერი, სტენფორდის უნივერსიტეტის სტრუქტურული ბიოლოგიის პროფესორი.